EASIT, Formació en Accés Fàcil per a la Inclusió Social.
Aquesta és la Unitat 2.
Llenguatge fàcil de comprendre, (LFC).
Element 5: Presentació visual del llenguatge fàcil de comprendre.
Vídeo: Presentació visual de l'LFC: imatges.
Soc Sergio Hernández Garrido, de la Universitat de Hildesheim.
Aquest breu vídeo tracta sobre
sobre la presentació visual del contingut en LFC
i se centra en l'ús d'imatges.
Comentarem els aspectes que cal tenir en compte
quan es facin servir imatges en textos en llenguatge fàcil i planer.
Una funció important de les imatges és la millora de la comprensibilitat.
Un dels aspectes més importants
quan fem servir imatges en un text en LFC
és que la imatge hauria de tenir una finalitat en el text.
Les imatges haurien de fer referència al contingut del text
i servir per exemplificar, afegir informació,
garantir-ne la comprensibilitat o resumir informació.
La relació entre les imatges i el text ha de ser clara.
La comprensibilitat és el principi més important del contingut LFC.
Encara que l'estètica pogués ser una finalitat,
té una importància reduïda.
Les imatges purament decoratives no s'haurien d'incorporar
en un text en llenguatge fàcil o planer.
Cal decidir amb compte quines imatges es faran servir.
Les imatges poden ajudar a fer més visible la informació abstracta.
Però això només és útil si la imatge no és abstracta, també.
Els gràfics i els diagrames són efectius a l'hora d'aclarir contingut abstracte.
A tall d'exemple d'aquest ús de les imatges,
mostrem un gràfic d'un fullet sobre la llei de successions.
El text el va crear el Centre de Recerca en Llenguatge Fàcil
en col·laboració amb el Ministeri de Justícia
de la Baixa Saxònia.
Les relacions familiars poden ser difícils d'explicar només amb text escrit.
Per això, es va decidir crear aquests gràfics per mostrar
quina relació hi ha entre les persones
i il·lustrar què hereta cadascú.
Veiem com un tema abstracte es va fer més comprensible
mitjançant l'ús d'una eina visual.
Text i gràfic es complementen per aclarir les normes de les successions.
En aquest cas, l'ús d'imatges no va ser principalment una decisió
per millorar l'estètica del text.
L'objectiu del gràfic és millorar la comprensibilitat.
A dia d'avui, però,
no hi ha proves empíriques sobre la comprensibilitat
dels gràfics i diagrames per als destinataris principals.
Especialment el grup amb discapacitat cognitiva
pot tenir problemes per entendre contingut abstracte,
sigui quin sigui el recurs que s'utilitzi per mostrar-lo,
verbal o no verbal.
Una altra funció de les imatges: millorar-ne l'acceptabilitat.
En el capítol sobre els aspectes pragmàtics de l'LFC
vam dir que els llenguatges fàcils de comprendre
han de fer un esforç d'acceptabilitat.
Les imatges són un recurs molt útil, però també són ambivalents.
Certs sectors dels grups de destinataris
o fins i tot persones de dins del mateix grup de destinataris
poden reaccionar de manera diferent respecte del mateix tipus d'imatges.
En el context alemany,
els textos en llenguatge fàcil sovint s'il·lustren amb imatges innocents.
Aquestes imatges no solen aportar res a la comprensibilitat
i són merament il·lustratives.
Però indiquen que un text pertany a l'univers del llenguatge fàcil.
Senyalitzen que el text és inofensiu i molt comprensible.
Fins i tot si no contribueixen
a la comprensibilitat del text.
Aquestes imatges,
per a alguns destinataris, suposen un obstacle a la motivació.
Parlem de l'obstacle a la motivació
quan tractem els aspectes pragmàtics de l'LFC.
Per a altres sectors de destinataris principals
i per a la majoria dels destinataris secundaris,
és a dir, el públic general que es troba textos en llenguatge fàcil
o experts que treballen amb el llenguatge fàcil
amb els destinataris principals,
aquestes imatges innocents tenen un efecte molt diferent.
Aquestes imatges, en la seva singularitat, assenyalen
que els usuaris tenen una discapacitat cognitiva.
Són inacceptables per a la majoria d'usuaris adults.
Aquestes imatges, doncs, poden donar lloc a processos d'estigmatització.
Pel que fa a l'ús d'imatges en contingut LFC,
cal més recerca empírica.
Alguns projectes relatius a diferents recursos d'imatges
pel que fa a la comprensibilitat i acceptabilitat
dels destinataris principals
s'estan duent a terme
a la Universitat de Magúncia/Germersheim a Alemanya.
Aquest vídeo l'han preparat Sergio Hernández i Christiane Maaß
de la Universitat de Hildesheim.
Ens podeu escriure a easit@uni-hildesheim.de
El projecte EASIT ha rebut fons de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de cap ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social